26/07/2016 | Administración LocalMunicipal
Muros
Aprobación definitiva da Ordenanza fiscal reguladora da taxa pola prestación dos servizos da Escola Municipal de Música

O Pleno do Concello de Muros, na sesión ordinaria do 26 de maio de 2016, acordou a aprobación inicial da ORDENANZA FISCAL REGULADORA DA TAXA POLA PRESTACIÓN DOS SERVIZOS DA ESCOLA MUNICIPAL DE MÚSICA. De conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, o anuncio foi publicado durante o prazo de trinta días hábiles, no Boletín Oficial da Provincia. Transcorrido o dito prazo sen que se interpuxeran reclamacións, elévase a definitivo o acordo adoptado pola Pleno do Concello de Muros do 26 de maio e procedese á publicación do texto íntegro da ORDENANZA FISCAL REGULADORA DA TAXA POLA PRESTACIÓN DOS SERVIZOS DA ESCOLA MUNICIPAL DE MÚSICA. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, o Concello de Muros establece a taxa pola prestación dos servizos da Escola Municipal de Música, que se rexerá por esta ordenanza fiscal, atendendo as súas normas ao disposto no artigo 57 do citado Real decreto lexislativo. Constitúe o feito impoñible desta taxa a prestación dos diversos servizos da Escola Municipal de Música. Son suxeitos pasivos da taxa regulada nesta ordenanza as persoas físicas e xurídicas, e as entidades ás que se refire o artigo 35.4 da Lei 58/2003, do 17 de decembro, xeral tributaria, que soliciten ou se beneficien das actividades relativas á Escola Municipal de Música do Concello de Muros.1. Responderán solidariamente das obrigacións tributarias do suxeito pasivo as persoas físicas ou xurídicas ás que se refiren o artigo 42 da Lei xeral tributaria.2. Serán responsables subsidiarios da débeda tributaria as persoas ou entidades que se recollen no artigo 43 da Lei xeral tributaria e co alcance que sinala dito artigo. As tarifas desta taxa estrutúranse nos seguintes epígrafes: (*) Linguaxe musical é obrigatorio para o ensino de calquera dos instrumentos, salvo excepcións xustificadas a valorar pola propia Escola Municipal de Música. Establécense as seguintes bonificacións: a) Bonificación do 20% da cota tributaria no caso de ser dous ou máis membros dunha mesma familia os matriculados na Escola Municipal de Música do Concello de Muros (o alumnado que teña irmáns/irmás, pais/nais ou cónxuxe matriculados na escola) e tamén no caso de ser membro de familia numerosa. b) Bonificación do 50% da cota tributaria para as persoas usuarias empadroadas en Muros que acrediten unha renda per cápita da unidade familiar igual ou inferior ao IPREM mensual e un informe sobre habilidades musicais e progreso favorable do profesorado da propia Escola Municipal de Música, que se emitirá no primeiro trimestre do ano para os novos alumnos. A bonificación deberá solicitarse coa seguinte documentación: – Fotocopia cotexada do DNI/NIE do/a solicitante. – Fotocopia cotexada do libro de familia no que consten todos os seus membros. – Fotocopia cotexada da última declaración da renda ou certificado de imputación de rendas de Facenda integrantes da unidade familiar. Para estes efectos, entenderase por unidade familiar o núcleo formado polo matrimonio ou parella de feito, así como os ascendentes e descendentes menores de 21 anos que convivan con eles no mesmo domicilio. Esta idade ampliarase ata os 25 anos mentres que se realicen estudos axeitados á súa idade e titulación ou encamiñados á obtención dun posto de traballo. Incluiranse os estudos realizados en centros educativos públicos ou privados, sempre que teñan unha duración lectiva dun curso académico. No caso de persoas que non fagan a declaración da renda, deberán ademais do certificado negativo, achegar dos fillos e fillas menores de 25 e maiores de 18 anos, vida laboral, xustificantes de ingresos do último ano (nóminas ou similar) e declaración xurada de non percibir prestacións. – Fotocopia cotexada doutros xustificantes de ingresos económicos, no seu caso. O empadroamento do/a alumno/a en Muros comprobarase de oficio e o informe de habilidades musicais e progreso farase de oficio polo profesorado do propio centro. O importe da renda per cápita mensual da unidade familiar será o cociente resultante de dividir a renda mensual da unidade familiar polo número de membros desta. A renda mensual resultará de dividir entre 12 a renda anual da unidade familiar, que á súa vez será o resultado da suma dos rendementos percibidos por cada membro da unidade familiar menos os gastos deducibles. Quen acredite unha perda substancial de ingresos con respecto á última declaración da renda poderá ser obxecto de exención. Ao longo do curso poderase proceder á revisión da tarifa fixada inicialmente, cando concorran e se xustifiquen variacións socioeconómicas na unidade familiar. Neste sentido, o/a usuario/a queda obrigado/a a comunicar calquera variación que se produza ao respecto. A solicitude poderá presentarse coa inscrición e, neste caso, só se esixirá o depósito previo do 50% da cota tributaria. No caso de que a resolución da solicitude fose denegatoria, aprobarase a liquidación da taxa e notificarase á persoa interesada para o pagamento do 50 por 100 restante nos prazos do artigo 62.2 da Lei xeral tributaria. A taxa remunérase no momento de iniciarse a prestación do servizo ou a realización da actividade, aínda que poderá esixirse o depósito previo do seu importe total coa solicitude.1.- As cotas esixibles liquidaranse: - A matrícula no momento de ser admitido/a ao servizo. - As clases mensuais liquidaranse mensualmente, nacendo a obrigación de aboar a taxa o primeiro dia de cada mes que se preste e por adiantado.2.- A inscrición nunha actividade non quedará formalizada, e por tanto, non se poderá asistir ás clases correspondentes, ata o momento en que sexan entregados no departamento correspondente a folla de matrícula (no seu caso) e o resgardo de pagamento. No caso de presentarse máis solicitudes que prazas para algunha das actividades, atenderase por rigorosa orde de entrada nas oficinas municipais correspondentes. No caso de que este sexa menor de idade, a inscrición deberá realizase por calquera dos proxenitores ou titores.3.- O pagamento de taxa correspondente ás matrículas realizarase no momento da inscrición mediante o réxime de autoliquidación. Nos supostos nos que se solicite a bonificación prevista no apartado c) do artigo 6.º só se esixirá o depósito previo do 50 por 100 da cota tributaria. No caso de que a resolución da solicitude fose denegatoria, aprobarase a liquidación da taxa e notificarase á persoa interesada para que proceda ao pagamento do 50 por 100 restante nos prazos do artigo 62.2 da Lei xeral tributaria.4.- Unha vez formalizada a matrícula, as cotas mensuais faranse efectivas por medio de domiciliación bancaria nas entidades bancarias colaboradoras do Concello no inicio da prestación do servizo (ao inicio do mes), practicando a autoliquidación consonte ás tarifas establecidas no artigo 5, acompañando a documentación xunto coa matrícula.5.- As baixas deberán ser tramitadas cos impresos correspondentes con anterioridade ao dia 25 do mes anterior ao que xurda efectos e, en ningún caso, se devolverá o importe da matrícula. A baixa solicitarase nas oficinas municipais correspondentes e non eximirá do pagamento do período impositivo correspondente (dia, mes ou cuadrimestre) á data de formalización da baixa e producirá efectos no período impositivo seguinte.6.- A falta de pagamento de dúas mensualidades implicará a baixa automática na Escola Municipal de Música do Concello de Muros. Para todo o relativo á cualificación de infraccións tributarias e á imposición de sancións rexerá o disposto nos artigos 178 e seguintes da Lei xeral tributaria. Unha vez que entre en vigor esta ordenanza quedarán derrogadas as tarifas anteriormente aprobadas para estes servizos. Esta ordenanza foi aprobada inicialmente polo Pleno da Corporación na sesión celebrada o dia 26 de maio de 2016 e entrará en vigor o dia seguinte ao da súa publicación no BOP, aplicándose mentres non se acorde a súa derrogación ou modificación.” Muros, 19 de xullo de 2016 A alcaldesa María Xosé Alfonso Torres